b'\n_START_ARTICLE_\nMannasuurimo\n_START_PARAGRAPH_\nMannasuurimot (vehn\xc3\xa4suurimot) ovat viljavalmiste. Mannasuurimot valmistetaan erottamalla vehn\xc3\xa4njauhatuksen yhteydess\xc3\xa4 karkeat ydinrakeet mannasuurimoiksi.  Niit\xc3\xa4 k\xc3\xa4ytet\xc3\xa4\xc3\xa4n yleisimmin puurojen, vellien ja erilaisten j\xc3\xa4lkiruokien valmistukseen tai leivonnaisten kuohkeuttamisessa. Ne on s\xc3\xa4ilytett\xc3\xa4v\xc3\xa4 kuivassa ja viile\xc3\xa4ss\xc3\xa4, suojassa voimakkailta hajuilta. Mannasuurimoiden keittoaika vaihtelee tyypeitt\xc3\xa4in ja on keskim\xc3\xa4\xc3\xa4rin 5\xe2\x80\x9310 minuuttia.'